บลจ.กรุงศรี ขายกองทุน KFFAI3M25ประมาณการผลตอบแทน 1.80% ต่อปี
บลจ.กรุงศรี ขายกองทุน KFFAI3M25 ประมาณการผลตอบแทน 1.80% ต่อปี เสนอขายระหว่างวันที่ 7 – 13 มิถุนายน 2559
10 มิ.ย. 2559

น.ส.ศิริพร สินาเจริญ กรรมการผู้จัดการ บริษัทหลักทรัพย์จัดการกองทุนกรุงศรี หรือ บลจ.กรุงศรี เปิดเผยว่า บริษัทอยู่ระหว่างการเปิดเสนอขายกองทุนเปิดกรุงศรีตราสารหนี้ต่างประเทศเอ ไอ3M25 (KFFAI3M25) อายุประมาณ 3 เดือน ความเสี่ยงกองทุนระดับ 4 เสี่ยงปานกลางค่อนข้างต่ำ เสนอขายระหว่างวันที่ 7 – 13 มิถุนายน 2559 เหมาะกับนักลงทุนที่มิใช่รายย่อยและผู้ที่มีเงินลงทุนสูง เงินลงทุนขั้นต่ำ 510,000 บาท ประมาณการผลตอบแทน 1.80% ต่อปี
โดยมีนโยบายลงทุนในตราสารหนี้ต่างประเทศหรือเงินฝาก ได้แก่ เงินฝากธนาคาร First Gulf Bank (สหรัฐอาหรับเอมิเรตส์) สัดส่วนการลงทุน 20% เงินฝากธนาคาร Abu Dhabi Commercial Bank (สหรัฐอาหรับเอมิเรตส์) สัดส่วนการลงทุน 20% เงินฝากธนาคาร China Construction Bank (ฮ่องกง)สัดส่วนการลงทุน 20% ตราสารหนี้ EMTN ออกโดยธนาคาร Turkiye Vakiflar Bankasi (ประเทศตุรกี) สัดส่วนการลงทุน 20%
รวมทั้ง ตราสารหนี้ EMTN ออกโดยธนาคาร Turkiye Isbank Bankasi (ประเทศตุรกี) สัดส่วนการลงทุน 20% ทั้งนี้ กองทุนมีนโยบายป้องกันความเสี่ยงจากอัตราแลกเปลี่ยนเต็มจำนวน โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 1.80% ต่อปี (ประมาณการค่าใช้จ่ายของกองทุนที่ 0.12%ต่อปีของมูลค่าทรัพย์สินสุทธิ) และหลังครบกำหนดอายุโครงการบริษัทจะรับซื้อคืนหน่วยลงทุนอัตโนมัติและสับ เปลี่ยนหน่วยลงทุนไปยังกองทุนเปิดกรุงศรีตราสารเงิน (KFCASH) ซึ่งเป็นกองทุนรวมตลาดเงิน เพื่อเพิ่มโอกาสให้ผู้ถือหน่วยลงทุนได้รับผลตอบแทนที่ดีจากการลงทุนต่อไป
“กองทุนเปิดกรุงศรีตราสารหนี้ต่างประเทศเอไอ3M25 (KFFAI3M25) เป็นทางเลือกสำหรับการลงทุนในตราสารหนี้ เหมาะกับนักลงทุนที่มิใช่รายย่อยและผู้ที่มีเงินลงทุนสูง ที่ต้องการสร้างโอกาสรับผลตอบแทนสูงกว่าดอกเบี้ยเงินฝากและสามารถลงทุนได้ เป็นระยะเวลาประมาณ 3 เดือน” 
 